(5)

Articolul 8 se modifică după cum urmează: (a) la alineatul (6), primul paragraf se înlocuiește cu următorul text: „(6) Pe parcursul a patru săptămâni consecutive, un conducător auto trebuie să efectueze cel puțin: (a) patru perioade de repaus săptămânal normale sau (b) două perioade de repaus săptămânal normale de cel puțin 45 de ore și două perioade de repaus săptămânal reduse de cel puțin 24 de ore. În sensul literei (b), perioadele de repaus săptămânal reduse se compensează cu o perioadă de repaus echivalentă luată în bloc, înainte de sfârșitul celei de-a treia săptămâni care urmează săptămânii în discuție.”; [AM 379] (b) alineatul (7) se înlocuiește cu următorul text: „(7) Orice perioadă de repaus luată în compensație pentru o perioadă de repaus săptămânal redusă trebuie să preceadă sau să urmeze imediat este adăugată la o perioadă de repaus săptămânal normală de cel puțin 45 de ore.”; [AM 381] (c) se introduc următoarele alineate: „(8a) Perioadele de repaus săptămânal normale și orice perioadă de repaus săptămânal de mai mult de 45 de ore luată în compensație pentru o perioadă de repaus săptămânal redusă anterioară nu pot fi efectuate la bordul unui vehicul. Ele trebuie efectuate într-un spațiu de cazare adecvat de calitate și adaptat atât pentru bărbați, cât și pentru femei, în afara cabinei , cu spații de dormit și instalații sanitare adecvate pentru conducătorul auto. Acest spațiu de cazare este: [AM 382] (a) fie asigurat sau plătit de angajator, (b) fie la domiciliu la domiciliul conducătorului auto sau într-un alt loc privat ales de către conducătorul auto. [AM 384] (8b) Întreprinderile de transport organizează activitatea conducătorilor auto în așa fel încât aceștia să poată petrece la domiciliu sau într-un alt loc ales de ei cel puțin o perioadă de repaus săptămânal normală sau o perioadă de repaus săptămânal de mai mult de 45 de ore luată în compensație pentru o perioadă de repaus săptămânal redusă, înainte de terminarea fiecărei perioade de patru săptămâni consecutive. Conducătorul auto informează întreprinderea de transport în scris, în termen de cel mult două săptămâni înaintea unei astfel de perioade de repaus, dacă aceasta va fi efectuată în alt loc decât la domiciliul conducătorului auto. Atunci când conducătorul auto optează pentru efectuarea perioadei de repaus la domiciliu, întreprinderea de transport asigură conducătorului auto mijloacele necesare pentru a se întoarce la domiciliu. Întreprinderea documentează modul în care își îndeplinește această obligație și păstrează documentația la sediu pentru a o prezenta la cerere autorităților de control. ”. [AM 385] „Conducătorul auto declară că o perioadă de repaus săptămânal normală sau o perioadă de repaus săptămânal de mai mult de 45 de ore luată în compensație pentru o perioadă de repaus săptămânal redusă a fost efectuată într-un loc la alegerea conducătorului auto. Declarația se păstrează la sediul întreprinderii.” [AM 386] (ca) Se adaugă următorul alineat: „9a. În termen de… [doi ani de la intrarea în vigoare a prezentului regulament de modificare], Comisia efectuează o evaluare și prezintă un raport Parlamentului și Consiliului dacă pot fi adoptate norme mai adecvate pentru conducătorii auto care prestează servicii ocazionale de transport de călători, astfel cum sunt definite la articolul 2 alineatul (1) punctul 4 din Regulamentul (CE) nr. 1073/2009 al Parlamentului European și al Consiliului din 21 octombrie 2009 privind normele comune pentru accesul la piața internațională a serviciilor de transport cu autocarul și autobuzul.” [AM 380]